REPUBLIKA HRVATSKA

 KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: UP/I-361-01/16-01/1

UR.BROJ: 2197/05-16-05- 14

Veliko Trgovišće, 14.04.2016.g.

 Na temelju članka 26. i 27. Zakona o koncesijama („Narodne novine“ broj: 143/12.), 11. st. 3. Zakona o komunalnom gospodarstvu („Narodne novine“ broj: 36/95, 70/97, 128/99, 57/00, 129/00, 59/01,26/03.-pročišćeni tekst, 82/04, 110/04.-Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14. i 36/15.), i članka 35. Statuta općine Veliko Trgovišće (“Službeni glasnik Krapinsko-zagorske županije” broj: 23/09. i 08/13.).Općinsko vijeće općine Veliko Trgovišće na 17. sjednici održanoj dana 14. travnja 2016. godine donosi

**O D L U K U**

**o davanju koncesije za obavljanje dimnjačarskih poslova na području općine Veliko Trgovišće**

 Na temelju Obavijesti o namjeri davanja jedne koncesije za obavljanje komunalne djelatnosti – dimnjačarski poslovi na području općine Veliko Trgovišće koja je objavljena u Elektroničkom oglasniku javne nabave dana 17. veljače 2016. godine, broj objave: 2016/S 01K-0003300 i kriterija za odabir, koncesija za obavljanje dimnjačarskih poslova na području općine Veliko Trgovišće daje se poduzeću LEUŠTEK j.d.o.o., za dimnjačarske usluge, Poznanovec, ul. Zagorske brigade 30 (OIB: 61974560944).

II

 Koncesija za obavljanje dimnjačarskih poslova na području općine Veliko Trgovišće daje se na rok od 5 godina, a počinje teći od 01. srpnja 2016. godine.

III

 Koncesionar se obvezuje za dobivenu koncesiju plaćati naknadu u iznosu od 15.000,00 kn (petnaesttisućakuna) godišnje.

 Naknada se plaća polugodišnja i to do 30. lipnja i 30. prosinca za tekuću godinu.

IV

 Cjenik usluga za krajnjeg korisnika određen je u ponudi odabranog ponuditelja broj:-1 od 15.03.2016. godine, koji čini sastavni dio ove Odluke.

 Na temelju ove odluke Općinski načelnik sklopiti će s odabranim ponuditeljem ugovor o koncesiji.

 Ugovor o koncesiji sklopiti će se najkasnije u roku od 10 dana od dana kada je odluka o davanju koncesije postala izvršna.

 Ugovorom o koncesiji, utvrditi će se ostala prava i obveze davatelja i korisnika koncesije.

V

 Ova Odluka stupa na snagu danom donošenja, a objaviti će se u „Službenom glasniku Krapinsko – zagorske županije“.

**O b r a z l o ž e n j e**

 Na temelju Obavijesti o namjeri davanja jedne koncesije za obavljanje komunalne djelatnosti – dimnjačarski poslovi na području općine Veliko Trgovišće koja je objavljena u Elektroničkom oglasniku javne nabave dana 17. veljače 2016. godine, broj objave: 2016/S 01K-0003300 pravovremeno su pristigle četiri ponude i to slijedećih ponuditelja:

* DIMNJAČAR“ – Ivica i Marko Pogačić, Radakovo 198, Kraljevec na Sutli,
* DIMNJAČARSTVO VALJAK d.o.o, Črešnjevo, Školska 11, 42201 Beretinec,
* HUSTIĆ- obrt za dimnjačarske usluge, Jurice Prejca 5, Pregrada,
* LEUŠTEK j.d.o.o. za dimnjačarske usluge, Ulica Zagorske brigade 30, Poznanovec.

 Stručno povjerenstvo za koncesije je na sjednici održanoj dana 21.03.2016.g. godine u prisustvu predstavnika ponuditelja DIMNJAČARSTVO VALJAK d.o.o, HUSTIĆ obrt za dimnjačarske usluge i LEUŠTEK j.d.o.o, otvorilo je pristigle ponude i utvrdilo osnovne podatke: o ponuditelju, visinu ponuđene naknade za koncesiju, potpis i ovjeru te cjelovitost ponude.

Pregledom i ocjenom pristiglih ponuda Povjerenstvo je utvrdilo da ponuditelj HUSTIĆ- obrt za dimnjačarske usluge nije priložio dokaz o tehničkoj i kadrovskoj sposobnosti za obavljanje koncesije niti izjavu o prihvaćanju svih uvjeta iz obavijesti i dokumentacije za nadmetanje dok ponuditelji DIMNJAČAR“ – Ivica i Marko Pogačić i DIMNJAČARSTVO VALJAK d.o.o, nisu dostavili izjavu o prihvaćanju svih uvjeta iz obavijesti i dokumentacije za nadmetanje. Nakon obavljenog pregleda i ocjene pristiglih ponuda primjenom kriterija za davanje koncesije - najviša ponuđena naknada za koncesiju uzimajući u obzir povoljnost cijena usluga, Povjerenstvo je utvrdilo da ponuditelj LEUŠTEK j.d.o.o. za dimnjačarske usluge, Ulica Zagorske brigade 30, Poznanovec ispunjava sve uvjete iz natječaja, ponudio je najviši iznos naknade za koncesiju te je predložilo Općinskom vijeću općine Veliko Trgovišće da prihvati navedenu ponudu.

 Obzirom na iznijeto donijeta je Odluka kao u izreci.

**UPUTA O PRAVNOM LIJEKU:**

 Ponuditelj koji je sudjelovao u postupku nadmetanja može protiv ove Odluke izjaviti žalbu Državnoj komisiji za kontrolu postupaka javne nabave, 10000 Zagreb, Koturaška cesta 43/IV.

 Žalba se dostavlja općini Veliko Trgovišće, Trg Stjepana i Franje Tuđmana 2, u pisanom obliku preporučenom poštanskom pošiljkom ili neposrednom izravnom predajom u pisarnici Općine, u roku od 5 (pet) dana od dana primitka ove Odluke.

 PREDSJEDNIK

 OPĆINSKOG VIJEĆA

Mladen Horvatin

DOSTAVLJA SE:

1. Ponuditeljima - svima
2. Evidencija, ovdje
3. Računovodstvo, ovdje
4. Arhiva, ovdje